Lauri Kaldoja

Lauri Kaldoja (sündinud 5. jaanuaril 1987 Tartus) on eesti näitleja ja muusikaline kujundaja.

Haridus
Ta lõpetas 2006. aastal Nõo Reaalgümnaasiumi ja 2010. aastal Eesti Muusika- ja Teatriakadeemia lavakunstikooli (24.lend).

Töökohad
Kuni 2013. aastani töötas ta Rakvere Teatris näitlejana. Pärast seda oli vabakutseline. Alates 2019. aastast on Eesti Draamateatri audiovisuaalala juhataja.

Loominguline tegevus
Lauri Kaldoja on osalenud ka filmides („Free Range. Ballaad maailma heakskiitmisest”, 2013, „Portugal”, 2018) ja sarjades ning andnud välja kaks luulekogu: „Panoptikoni“ (2015) ja „Vesseli“ (2017). Ta on loonud helikujundusi näitustele (Peeter Lauritsa fotonäitus „Logos & Mythos”, Arthur Arula installatsioon „Mute Swan”, 2013). Koos Maria Lee Liivakuga on ta kirjutanud libreto Tõnu Kõrvitsa ooperile „Liblikas” (2013).

Rollid Rakvere teatris
 Hazid Hüppaja – Wilhelm Hauffi / Toomas Suumani idamaises lastemuinasjutus „Väike Mukk“, 2010
 Unenäomees – Doris Kareva / Jaanika Juhansoni lavastuses „Unenäokohvik“, 2010
 Diego – Kertu Moppeli tegevuskunstilavastuses „Kunstveri ja -pisarad“, 2010
 Politseinik Klang – Astrid Lindgreni „Pipi Pikksukas“, 2010
 Ariel – William Shakespeare’i „Tormis“, 2010
Muumipapa, professor, põõsas – Tove Janssoni lastelavastuses „Muumitroll ja Sabatäht“, 2011
 Artur Adson – Drakadeemia / Jaanus Rohumaa lavastuses „Noor Eesti“, 2011
 Thomas Armstrong, Phil – Shelagh Stephensoni „Eksperimendis õhupumbaga“, 2011

Muusikakujundus Rakvere teatris
 Kertu Moppel lavastuses „Kunstveri ja -pisarad“, 2010
 William Shakespeare’i „Tormis“, 2010

Muud rollid teatrites
 Osaleja – EMTA lavakunstikooli XXIV lennu diplomilavastuses „Ahoi“ (Käsmu rahvamajas ja teatris NO99), 2008
 Ametnik / teatridirektor – Nikolai Jevreinovi näidendis „Kõige tähtsam“ (EMTA lavakunstikooli XXIV lennu diplomilavastus Eesti Draamateatri egiidi all Heliose kinos), 2008
 Jeesus Kristus – Fjodor Dostojevski „Suurinkvisiitoris“ (teatrifestivalil „Talveöö unenägu“), 2008
 Direktor – Mati Undi „Räägivad“ (EMTA lavakunstikooli XXIV lennu lavastus Kirjanike Majas), 2009
 Osaleja – Lavakunstikooli 24. lennu rahvapärimusel põhinevas laululavastuses „Runolaulud“ (teatris NO99), 2009
 Osaleja – täiskasvanute lastelavastuses „Kummitus masinas“ (lavastaja Mart Kolditsa ja EMTA lavakunstikooli XXIV lennu ühistööna Von Krahli teatris), 2009
 Jake Mace – Alan Ayckbourni „Aiapeos“ (MTÜ Kell Kümme), 2009
 Bottom – Oberon-Mendelssohn-Bartholdy / William Shakespeare’i „Suveöö unenäos“ (Suure-Jaani muusikafestivalil), 2009
 Osaleja – Mihhail Bulgakovi ainetel Saša Pepeljajevi loodud tantsulavastuses „Margarita ja Meister“ (diplomilavastus teatris NO99), 2009
 Puhh, Raineri vaene sõber, Tarmo Paidest – EMTA lavakunstikooli XXIV lennu lavastuses „Pikk pink“ (diplomilavastus Tallinna Linnateatris), 2009
 Kapten Brice – Tom Stoppardi „Arkaadias“ (diplomilavastus Ugala teatris), 2010
 Osaleja – Veljo Tormise kontsertlavastuses „Pariisi linnas Londonis“ (MTÜ Vox Populi), 2010
 Jõud – Uku Uusbergi lavastuses „Jõud“ (MTÜ R.A.A.A.M), 2010
 Kertu Moppeli lavastuses „Onu Bella tähestik“ (Eesti Draamateater), 2023

Filmid, telesarjad
 Nohik – Martin Alguse filmis „Soovide puu“ (Revolver Film), 2008
 Kloun – Mati Undi / Ragne Mandri filmis „Väike puust linn“ (BFM / Kuukulgur Film), 2008
 Krimisarja "Kelgukoerad" 5. hooaja osas „Narkomuul“ (Kanal 2), 2008
 Koermees – Franz Kafka ainetel valminud Vallo Toomla filmis „Protsess“ (BFM), 2010
 Artur – telesarja „Unistuste agentuur“ 1. hooajas (TV3), 2010

Tunnustus
 2005 peapreemia IX vabariiklikul noorte etlejate konkursil „Koidulauliku valgel“
 2009 Voldemar Panso nimeline auhind
 2011 Kristallkingakese auhind

Viited

Välislingid
 Lauri Kaldoja Eesti Näitlejate Liidu kodulehel

Rakvere Teatri näitlejad
Nõo Reaalgümnaasiumi vilistlased
Eesti Muusika- ja Teatriakadeemia vilistlased
Sündinud 1987